Diari Oficial de la Generalitat Valenciana


Sumari del DOGV 9303, del 22-03-2022 (2022/2269)

RESOLUCIÓ de 3 de març de 2022, de la consellera de Justícia, Interior i Administració Pública, per la qual es declara desert, pel sistema de lliure designació, el lloc de treball número 10599, cap del Servei de Formació de Seguretat, de naturalesa funcionarial anunciat en la convocatòria número 139/2021, de 9 de desembre de 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9303

Data del DOGV
:   22-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2269


Data del document
:   03-03-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 3 de març de 2022, de la consellera de Justícia, Interior i Administració Pública, per la qual es declara desert, pel sistema de lliure designació, el lloc de treball número 10624, cap del Servei de Formació de Seguretat, de naturalesa funcionarial anunciat en la convocatòria número 139/2021, de 9 de desembre de 2021. [2022/2269]  
  
Vista la Resolució de 3 de desembre de 2021, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial, número 10770, denominat cap del Servei de Formació de Seguretat, a l'Agència Valenciana de Seguretat i Resposta a les Emergències, Convocatòria número 139/2021 (DOGV 9231, 09.12.2021).  
  
Vist l'informe preceptiu i vinculant emés, amb data 7 de gener 2022, per la Direcció General de Funció Pública, sobre el compliment dels requisits de participació de les persones interessades, per a la provisió corresponent a la convocatòria número 139/2021.  
  
Vist l'informe emés, amb data 31 de gener 2022, pel director de l'Agència Valenciana de Seguretat i Resposta a les Emergències, relatiu a les sol·licituds presentades per a la provisió del lloc convocat número 10122.  
Vist l'informe fiscal de conformitat.  
Considerant que s'ha valorat la documentació que s'adjunta a les respectives sol·licituds de participació, es conclou que les persones candidates no compleixen els criteris objectius d'interés general establits en la convocatòria següents:  
Coneixements:  
- Legislació bàsica, legislació específica en matèria de protecció civil i gestió d'emergències, així com procediment administratiu.  
- Eines convencionals d'Office.  
- Valencià i algun idioma comunitari.  
Experiència:  
- En matèria de protecció civil i gestió d'emergències.  
Habilitats:  
- Capacitat de resolució de problemes i presa de decisions.  
- Capacitat organitzativa i de gestió i lideratge de grups humans.  
  
- Aptitud pedagògica.  
Atés que aquests criteris es consideren prioritaris per a l'elecció de la persona candidata per a ocupar el lloc referenciat, queda acreditat que les persones participants no resulten idònies per a l'adequat exercici de les funcions atribuïdes a aquest. Per tant, segons l'apartat B de la base segona de la corresponent convocatòria, és procedent declarar desert el procediment i vacant el lloc.  
  
De conformitat amb el que es disposa en la base cinquena de la resolució de convocatòria esmentada; en l'article 110 i els apartats 1 i 7 de l'article 115 de la Llei 4/2021, de 16 d'abril, de la funció pública valenciana; en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; en l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i de l'article 4 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública (DOGV 9231), resolc:  
  
Declarar desert el lloc de treball número 10949, denominat cap del Servei de Formació de Seguretat, a l'Agència Valenciana de Seguretat i Resposta a les Emergències.  
  
Contra aquesta resolució, que posa fi a la via administrativa, es pot interposar, potestativament, un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació o bé un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 3 de març de 2022.- La consellera de Justícia, Interior i Administració Pública: Gabriela Bravo Sanestanislao.